সকাল ৯টা থেকে শুরু হওয়া এই প্রতিযোগিতায় দর্শনার্থী শিক্ষার্থীদের উপচে পড়া ভিড় জমা হয়। এবার প্রতিযোগিতায় সর্বমোট ৮টি প্রোজেক্ট উপস্থাপন করা হয়। তন্মধ্যে কম্পিউটার ৫ম পর্ব থেকে এন্টি ইভটিজিং রেসিসট্যান্ট অ্যাপ ও ভার্চুয়্যাল রিয়েলিটি ড্রোন, ইলেকট্রিক্যাল ৫ম পর্ব থেকে সোলার স্টিম পাওয়ার প্ল্যান্ট, সিভিল ৫ম পর্ব থেকে স্মার্ট হাউজ ও স্মার্ট সোসাইটি, ইলেকট্রনিক্স ২য় পর্ব থেকে সেইফ রোড ও ৫ম পর্ব থেকে অ্যান্ড্রয়েড কন্ট্রোলার রোবট এবং ইলেকট্রোমেডিকেল ৫ম পর্ব থেকে সেইফ নিডলস ডিসপোজাল সিস্টেম ইন মেডিকেল ফিল্ড এই ৮টি প্রোজেক্ট নিয়ে শিক্ষার্থীরা প্রতিযোগিতায় অংশগ্রহণ করে। প্রতিযোগিতায় উপস্থিত হওয়া অতিথিবৃন্দ এবং শিক্ষার্থীদের মন্তব্যের উপর ভিত্তি করে যে শিক্ষার্থীদের প্রোজেক্টসমূহকে প্রথম, দ্বিতীয় ও তৃতীয় ঘোষণা করা হয় তারা হলেন যথাক্রমে সিভিল ৫ম পর্বের ছাত্র টিম লিডার মো. জামিল মাহমুদ আব্দুল্লাহ, ইমতিয়াজ হোসেন রাহাত, শারফিন আলম রিফাত এর স্মার্ট হাউজ প্রোজেক্ট, ইলেকট্রনিক্স ২য় পর্বের ছাত্র টিম লিডার অর্পন চন্দ, নিহাল দাস এর সেইফ রোড প্রোজেক্ট এবং কম্পিউটার ৫ম পর্বের ছাত্রী টিম লিডার সালমা হক তালুকদার কলি, সুরাইয়া আক্তার রিমা, সালামা বেগম এর এন্টি ইভটিজিং রেসিসট্যান্ট অ্যাপ।